A Törvényszék 2026. február 25-i ítélete – MNFPUGs Sustainable Cashmere kontra Bizottság
(T-383/24. sz. ügy)1
(„Mezőgazdaság – Oltalom alatt álló földrajzi jelzések – A »Монгол Тогтвортой ноолуур/Mongol Togtvortoi Nooluur« oltalom alatt álló földrajzi jelzés iránti kérelem – 1151/2012/EU rendelet – Hatály – A Kombinált Nómenklatúra alkalmazása – Téves jogalkalmazás”)
Az eljárás nyelve: angol
Felek
Felperes: MNFPUGs Sustainable Cashmere Market Place Srl (Como, Olaszország) (képviselők: D. Luff és M. Ledwoś ügyvédek)
Alperes: Európai Bizottság (képviselők: Konstantinidis és D. Gauci meghatalmazottak)
Tárgy
Az EUMSZ 263. cikkre alapított alapuló keresetével a felperes az egy elnevezés földrajzi jelzésként való oltalom alá helyezése iránti kérelemnek az 1151/2012/EU európai parlamenti és tanácsi rendelet 52. cikkének (1) bekezdése alapján történő elutasításáról (Монгол Тогтвортой ноолуур/Mongol Togtvortoi Nooluur [OFJ]) szóló, 2024. április 30-i (EU) 2024/1224 bizottsági végrehajtási határozat (HL L, 2024/1224) megsemmisítését kéri.
Rendelkező rész
A Törvényszék az egy elnevezés földrajzi jelzésként való oltalom alá helyezése iránti kérelemnek az 1151/2012/EU európai parlamenti és tanácsi rendelet 52. cikkének (1) bekezdése alapján történő elutasításáról (Монгол Тогтвортой ноолуур/Mongol Togtvortoi Nooluur [OFJ]) szóló, 2024. április 30-i (EU) 2024/1224 bizottsági végrehajtási határozatot megsemmisíti.
A Törvényszék az Európai Bizottságot kötelezi a költségek viselésére.
____________
1     HL C, C/2024/5506, 2024.9.23.